Papa Silverio

Papa Silverio alikuwa Papa kuanzia tarehe 8 Juni 536 hadi mwaka 537https://www.vatican.va/content/vatican/en/holy-father.index.html#holy-father. Alitokea Frosinone, Italiahttps://www.vatican.va/content/vatican/en/holy-father.index.html#holy-father.

Alimfuata Papa Agapeto I akafuatwa na Papa Vigilio. 

Alizaliwa na Papa Hormisdas katika ndoa yake kabla ya kupata upadrisho.

Aliondoshwa madarakani mnamo mwezi Machi 537 kwa nguvu ya Theodora, mke wa Justiniani I, Kaisari wa Bizanti.

Huyo malkia alimpendelea shemasi Vigilio akitarajia ataunga mkono njama zake za kutetea uzushi wa Eutike. 

Kumbe Silverio alikataa pia ombi la Theodora la kumrudisha madarakani Antimo kama Patriarki wa Konstantinopoli aliyekuwa ameondolewa na Papa Agapeto I kwa uzushi huohuo https://www.santiebeati.it/dettaglio/58500.

Basi, Silverio alifungwa na kupelekwa uhamishoni katika kisiwa cha Palmarola ambapo alijiuzulu tarehe 11 Novemba 537 akafariki kwa tabu nyingi na njaa tarehe 2 Desemba 537. 

Angalau tangu karne ya 11 ameheshimiwa kama mtakatifu mfiadini. 

Sikukuu yake ni tarehe 2 DesembaMartyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Tanbihi

Marejeo ya Kiswahili
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 177-178

 Marejeo ya lugha nyingine








Marejeo mengine
 Louise Ropes Loomis, The Book of Popes ("Liber Pontificalis"). Merchantville, NJ: Evolution Publishing. ISBN 1-889758-86-8 (Reprint of the 1916 edition. English translation with scholarly footnotes, and illustrations).

 Viungo vya nje 
 Kuhusu Papa Silverio katika Kamusi Elezo ya Kikatoliki
 Claire Sotinel: Silverio, in: Enciclopedia dei Papi. 2000

Jamii:Papa
Jamii:Waliozaliwa karne ya 5
Jamii:Waliofariki 537
Jamii:Wafiadini Wakatoliki
Jamii:Watakatifu wa Italia